﻿ CONFERINŢĂ INTERNAŢIONALĂ CONFERINŢA INTERNAŢIONALĂ „O ABORDARE CULTURALĂ A CORUPŢIEI. RELEVANŢA PERCEPŢIILOR ASUPRA CORUPŢIEI PENTRU PREVENIREA FENOMENULUI” CEA DE-A TREIA ÎNTÂLNIRE A MEMBRILOR  PROIECTULUI DUBROVNIK, 17–21 IANUARIE 2008 ANA MARIA PREOTEASA ceasta este o prezentare a unei întâlniri internaţionale a unui grup de cercetare în domeniul corupţiei care tratează „Criminalitatea ca problemă culturală”. Lucrările prezentate în timpul întâlnirii sunt A trecute în revistă şi sunt descrise concluziile de cercetare, cu accent pe metodologia utilizată, datele colectate şi modelele explicative ale corupţiei care au rezultat din studiile membrilor consorţiului. Cuvinte cheie: conferinţă, corupţie, percepţii, Grounded Theory, modele explicative ale corupţiei. În perioada 17–21 ianuarie 2008 s-a desfăşurat la Dubrovnik, Croaţia, cea de-a treia întâlnire a Consorţiului proiectului internaţional „Crime as a Cultural Problem. The Relevance of Perceptions of Corruption to Crime Prevention. A Comparative Cultural Study in the EU-Accession States Bulgaria and Romania, the EU-Candidate States Turkey and Croatia and the EU-States Germany, Greece and United Kingdom” („O abordare culturală a corupţiei. Relevanţa percepţiilor asupra corupţiei pentru prevenirea fenomenului. Un studiu cultural comparativ în statele în curs de aderare la UE, Bulgaria şi România, statele candidate, Turcia şi Croaţia şi statele membre, Germania, Grecia şi Marea Britanie”). Proiectul este finanţat în cadrul Programului Cadru 6 al Comisiei Europene şi este coordonat de Universitatea Konstanz din Germania. Consorţiul mai include Universitatea din Tübingen, Germania, Centrul de Strategii Liberale, Sofia, Bulgaria, Institutul de Cercetare a Calităţii Vieţii (Academia Română), Bucureşti, România, Universitatea Galatasaray, Istanbul, Turcia, Universitatea din Zagreb, Croaţia, Şcoala Naţională de Administraţie Publică şi Guvernare Locală, Universitatea Panteion, Athena, Grecia şi Institutul de Studii Sud-Est Europene al Universităţii Oxford (SEESOX), Marea Britanie. Proiectul a început în 2006 şi se desfăşoară pe o perioadă de 3 ani. Activităţile de cercetare includ realizarea unei  Adresa de contact a autorului: Ana Maria Preoteasa, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România; e-mail: anita@iccv.ro. CALITATEA VIEŢII, XIX, nr. 1–2, 2008, p. 213–218 214 ANA MARIA PREOTEASA 2 cercetări a percepţiilor fenomenului corupţiei, elaborarea unui studiu separat pentru evaluarea măsurilor anticorupţie la nivel european şi redactarea unui studiu comparativ sintetic pe baza cercetărilor realizate în fiecare ţară. Întâlnirea de la Dubrovnik a avut ca obiectiv prezentarea rezultatelor de cercetare ale celor 7 echipe participante în proiect şi planificarea următoarei etape. Acest articol are ca obiectiv analiza contribuţiilor metodologice şi principalele rezultate obţinute. În această etapă a proiectului s-au realizat studii empirice pe bază de interviu cu reprezentanţii a 6 grupuri de experţi – persoane din instituţii şi din societatea civilă, inclusiv cu reprezentanţi ai mass-media, care sunt angrenaţi în eforturile pentru prevenirea corupţiei. Cele 6 grupuri sunt: economic, politic, societate civilă, mass-media, poliţie şi justiţie. Obiectivele au fost: identificarea modelelor perceptuale, rezultate din analiza interviurilor, inclusiv analiza definiţiilor date fenomenului de corupţie, a explicaţiilor furnizate de către experţi dar şi a propunerilor de strategii anti-corupţie. Pentru analiza interviurilor realizate s-a folosit tehnica analizei de conţinut utilizându-se software-ul Atlas-Ti. Studiul realizat în Bulgaria a fost prezentat de cei doi autori: Dr. Daniel Smilov şi Rashko Dorosiev (Centrul pentru Strategii Liberale Bulgaria). Obiectivul cercetării echipei bulgare a fost acela de a construi un model explicativ pentru o mai bună înţelegere a fenomenului corupţiei din Bulgaria. Rezultatele cercetării lor au identificat două tipare capabile să definească fenomenul corupţiei: modelul raţional şi cel cultural. Modelul raţional defineşte corupţia prin scopurile persoanei care face abuz de putere, iar cel cultural o asociază cu valorile moştenite din regimul comunist. Cele două nu sunt exclusive ci împreună vin să explice amploarea fenomenului şi să creeze baza pentru viitoarele politici anti-corupţie. Strategia identificată de autori pentru combaterea corupţiei are ca dimensiune principală concentrarea pe fenomenului de „mică corupţie" (petty corruption), încercând să se corecteze astfel valorile individuale şi sociale moştenite. Dr. Iuliana Precupeţu (Institutul de Cercetare a Calităţii Vieţii) a făcut cunoscute rezultatele studiului realizat în România. Cadrul metodologic care a servit la proiectarea cercetării a fost dat de grounded-theory. S-a pornit de la premisa că definiţiile corupţiei nu pot fi surprinse prin intermediul cercetării de tip cantitativ, ci pot fi descoperite pe baza unei abordări de „jos în sus”, prin reconstruirea semnificaţiilor pe care oamenii le atribuie corupţiei. Cercetarea nu a avut ipoteze, ci a pornit de la date empirice, pentru a construi propria teorie. Rezultatele de cercetare s-au organizat într-o complexă schemă explicativă ce include cauzele, consecinţele dar şi măsurile anti-corupţie menţionate de experţi. Pentru interpretarea interviurilor s-a folosind o tehnică de analiză în profunzime utilizând software-ul Hamlet şi s-au identificat patru mari „lentile prin care se priveşte corupţia”: discursul ambivalent cultură/instituţii, cultural, educaţional şi cel al realităţii politice. O concluzie a studiului este că realitatea socială românească este privită ca o „societate cu două viteze”: diferenţele dintre sectoarele public şi privat şi cea de a doua scăderea coeziunii, consecinţă a polarizării economice şi sociale. Din punct de vedere metodologic, autoarea atrage 3 CONFERINŢĂ INTERNAŢIONALĂ 215 atenţia la finalul prezentării sale asupra relevanţei metodei subliniind beneficiile de ordin pragmatic, utilitatea pentru o înţelegere diferită a fenomenului corupţiei. Prezentarea Universităţii Galatasaray din Istanbul (autori Zeynep Sarlak, dr. Bulent Bali) a conţinut un raport descriptiv al rezultatelor de cercetare obţinute ca urmare a analizei de conţinut a celor 12 interviuri realizate cu experţi. Se detaşează explicaţiile culturale ale corupţiei: percepţia „coruptă” a loialităţii, valorizarea crescută a relaţiilor de rudenie, prietenie (nepotism) dar şi explicaţiile legate de sfera economică: trecerea de la semi-capitalism la capitalism deplin. Un model explicativ al corupţiei „mari” este cuprins în triunghiul Politică-Birocraţie-Afaceri şi în cadrul prezentării a fost exemplificat prin două cazuri clasice din Turcia: TurkBank (primul caz de devalizare „mână în mână” cu crima organizată) şi Cazul Mercimek (primul caz de implicare a noii clase capitaliste în corupţie). Implicaţiile pentru politici ale studiului au două direcţii: una educaţională de modificare a valorilor printr-o promovare a valorilor morale şi universale şi una instituţională de urmărire a aplicării legislaţiei existente dar care nu se respectă. Studiul realizat în Croaţia a fost prezentat de către dr. Aleksander Stulfhofer şi dr. Kresimir Kufrin de la Universitatea din Zagreb. Cele 16 interviuri cu experţi au fost interpretate folosindu-se codificarea deschisă şi considerându-se fiecare interviu o „unitate hermeneutică independentă". Explicaţiile identificate prin cercetare sunt legate în primul rând de fenomene macrosociale: tranziţia la economia de piaţa, starea post-război şi apoi de o componentă culturală specifică zonei (tradiţia darurilor) şi de o criză a sistemului de valori. Fenomenul corupţiei este perceput ca „fenomen inflamat” de către mass media în dorinţa de a se obţine ştiri senzaţionale şi este asociat în special spaţiului public (sistemul sanitar, justiţie, administraţie locală, politică). Sentimentele de insecuritate socială, de nedreptate şi inegalitate sunt asociate cu corupţia. Rezultatele obţinute prin cercetare au permis identificarea a şase ideal tipuri de reprezentare a fenomenului corupţiei (modelul relaţiilor publice, modelul expert, modelul problematizării negative, modelul drepturilor omului, modelul pragmatic şi modelul ignorării fenomenului). Din Grecia, Universitatea Panteion din Atena şi Centrul Naţional pentru Administraţie Publică şi Guvernare Locală sunt parteneri în cadrul proiectului, iar autorii raportului şi ai prezentării au fost prof. dr. Effi Lambrapoulou, Eleftheria Bakali şi Nikos Papamanolis. Principalele cauze identificate prin cercetare ale fenomenului corupţiei sunt: gradul scăzut de educaţie a populaţiei, degradarea valorilor sociale, dar şi calitatea scăzută a politicienilor şi implicit discreditarea statului. Ca soluţii şi strategii de politici anti-corupţie au fost menţionate: o reformă administrativă şi legislativă prin care să se elimine contactul între cetăţean şi funcţionarul public (informatizarea totală), modernizarea justiţiei şi delimitarea administraţiei publice de sistemul politic. Prezentarea studiului Germaniei a fost realizată de dr. Kostandinos Maras (Universitatea din Tubingen), profesor Dirk Tanzler (Univeristatea din Konstanz) şi dr. Angelos Giannakopoulos (Universitatea din Konstanz). Rezultatele cercetării au arătat că fenomenul corupţiei se asociază în special cu fenomenul politic. 216 ANA MARIA PREOTEASA 4 Obţinerea de posturi în aparatul politic este asociată cu comportamente considerate ilegitime în societate (nepotism, favoritism, maşinaţiuni politice şi corupţie). La nivel economic se defineşte conceptul de „corupţie structurală”: creşterea performanţei economice se realizează prin nerespectarea legislaţiei (de exemplu cucerirea de noi pieţe) sau avansarea în carieră nu apare dacă se respectă regulile de fair-play. Grupul de experţi ai societăţii civile includ strategiile anti-corupţie în cadrul procesului de reformă şi subliniază importanţa transformărilor instituţionale dar şi schimbarea mentalităţilor socioculturale ca factori esenţiali în combaterea corupţiei. Studiul din Marea Britanie (realizat de Kalin Ivanonv şi dr. Sappho Xenakis, Centrul de Studii Europene, Oxford) a pornit de la întrebarea de cercetare „De ce în Marea Britanie se consideră a nu exista fenomenul corupţiei?”. Rezultatele au arătat că există cazuri de corupţie, izolate şi individuale, nu se poate vorbi despre un fenomen generalizat, dar la nivel de societate nu se doreşte investigarea lor „Corupţia este subdimensionată şi nepedepsită în UK”. Nu se poate vorbi despre corupţia mică (petty corruption), întrucât funcţionarii publici au salarii mari şi în general un nivel ridicat de trai, iar oamenii obişnuiţi nu au experienţe de corupţie în viaţa de zi cu zi. Au existat însă cazuri de mare corupţie (comisionul ilegal dat de BAE Systems diverşilor responsabili din mai multe ţări ale lumii, intre care şi Marea Britanie). Concluzia autorilor studiului este că fenomenul corupţiei are în Marea Britanie are cauze individuale (obţinerea unor avantaje) şi sistemice. Cele şapte rapoarte prezentate la întâlnirea de la Dubrovnik, diferă în funcţie de specificul fiecărei ţări dar au în comun câteva concluzii: cauzele corupţiei sunt atât individuale (culturale, nivel economic) cât şi macrosociale sau macroeconomice (legate de tranziţie, menţinerea proprietăţii publice, schimbări sociale, război); strategiile anti-corupţie amintite sunt fie direcţii educaţionale (de creare şi modificare a valorilor individuale) fie instituţionale (legislative sau de aplicare corectă a normelor existente). Următoarea etapă a proiectului va conţine studii de analiză a politicilor anti- corupţie din fiecare ţară dar şi un raport comparativ pentru cele 7 ţări participante. BIBLIOGRAFIE 1. Precupeţu, I., Un proiect cu viziune inovativă: O abordare culturală a corupţiei. Relevanţa percepţiilor asupra corupţiei pentru prevenirea fenomenului. Un studiu cultural comparativ în Statele în curs de aderare la UE Bulgaria şi România, Statele Candidate Turcia şi Croaţia şi Statele Membre Germania, Grecia şi Marea Britanie, „Revista Calităţii Vieţii”, nr. 3–4/2006. 2. Prezentarea proiectului Crime as a Cultural Problem. The Relevance of Perceptions of Corruption to Crime Prevention. A Comparative Cultural Study in the EU-Accession States Bulgaria and Romania, the EU-Candidate States Turkey and Croatia and the EU-States Germany, Greece and United Kingdom, disponibil online la http://www.uni-konstanz.de/crimeandculture/project.htm . 3. Prezentările Rapoartelor Dubrovnik 17–21 Ianuarie 2008, disponibil online la http://www.uni-konstanz.de/crimeandculture/meetings.htm. 4. Rapoartele de cercetare ştiinţifică, 2007, disponibil online la http://www.uni- konstanz.de/crimeandculture/reports.htm.4. 5 CONFERINŢĂ INTERNAŢIONALĂ 217 his is a presentation of an international meeting on corruption that was organised by the members of a research consortium T dealing with “Crime as a Cultural Problem”. The various papers are mentioned and the research conclusions are briefly introduced with an emphasis on the methodology used, data collected and the explanatory models that resulted from the work of research consortium. Key words: conference, corruption, perceptions, Grounded Theory, explanatory models of corruption. 218 ANA MARIA PREOTEASA 6 